༄༅༅།རྒྱ་གར་སྐད་དུ།ཨཱརྱ་མ་ཧ་ལ་ལི་ཀཱ་པ་རི་པྲྀཙྪ་ནཱ་མ་མ་ཧཱ་ཡཱ་ན་སྱཱ་ཏཱ།བོད་སྐད་དུ།འཕགས་པ་བགྲེས་མོས་ཞུས་པ་ཞེས་བྱ་བ་ཐེག་པ་ཆེན་པོའི་མདོ།སངས་རྒྱ་སཽ་དང་བྱང་ཆུབ
སེམས་དཔའ་ཐམས་ཅད་ལ་ཕྱག་འཚལ་ལོ།།འདི་སྐད་བདག་གིས་ཐོས་པ་དུས་གཅིག་ན།བཅོམ་ལྡན་འདས་ཡུལ་བཛིན་ཡུལ་རྒྱུབ་རྒྱུ་ཞིང་དགེ་སློང་སྟོང་ཉིས་བརྒྱ་ལྔ་བཅུའི་དགེ་སློང་གི་དགེ་འདུན་ཆེན་པོ་དང་།བྱང་ཆུབ་སེམས

དཔའ་སེམས་དཔའ་ཆེན་པོ་རབ་ཏུ་མང་པོ་དང་ཐབས་ཅིག་ཏུ་གྲོང་ཁྱེར་ཆེན་པོ་ཡངས་པ་ཅན་ག་ལ་བ་དེར་གཤེགས་པ་དང་།དེའི་ཚེ་གྲོང་གི་བུད་མེད་རྒན་མོ་གཏུགས་པ།འཁོགས་པ།ན་ཚོད་ལས་འདས་པར་གྱུར
པ།སྐྱེས་ནས་ལོ་བརྒྱ་ཉི་ཤུ་ལོན་པ་ཞིག་དགོན་པ་ན་རྩྭ་སྡུད་ཅིང་འདུག་སྟེ།བུད་མེད་དེས་བཅོམ་ལྡན་འདས་མཛེས་པ།དང་བར་བྱེད་པ་དབང་པོ་དུལ་བ།ཐུགས་དུལ་པ།དུལ་བ་དང་ཞི་གནས་མཆོག་བརྙེས་པ།སྦས་པ།སྐྱོན་མེད
པ།དབང་པོ་རྡུལ་བ།མཚོ་ལྟར་དང་ཞིང་གསལ་ལ་རྙོག་པ་མེད་པ།གསེར་གྱི་མཆོད་སྡོང་ལྟར་མངོན་པར་འཕགས་པ།དཔལ་གྱིས་ལྷམ་མེ།ལྷན་ནེ།ལྷང་ངེ་བ།སྐྱེས་བུ་ཆེན་པོའི་མཚན་སུམ་ཅུ་རྩ་གཉིས་ཀྱིས་ལེགས་པར
བརྒྱན་པ་ཐག་རིང་པོ་ནས་བྱོན་པ་མཐོང་ངོ་།།མཐོང་ནས་ཀྱང་སེམས་དད་པར་གྱུར་ནས་བཅོམ་ལྡན་འདས་ལ་དད་པའི་སེམས་ཀྱིས་བཅོམ་ལྡན་འདས་ག་ལ་དེར་སོང་སྟེ་ཕྱིན་ནས།བཅོམ་ལྡན་འདས་ཀྱི་ཞབས་ལ་མགོ་བོས་ཕྱག་འཚལ་ཏེ།བཅོམ
ལྡན་འདས་ལ་ལན་གསུམ་བསྐོར་བ་བྱས་ནས་ཕྱོགས་གཅིག་ཏུ་འདུག་སྟེ།བུད་མེད་དེས་བཅོམ་ལྡན་འདས་ག་ལ་བ་དེ་ལོགས་སུ་ཐལ་མོ་སྦྱར་བ་བཏུད་ནས།བཅོམ་ལྡན་འདས་ལ་འདི་སྐད་ཅེས་གསོལ་ཏོ།།བཅོམ་ལྡན་འདས་སྐྱེ་བ་གང
ནས་མཆིས།རྒ་བ་གང་ནས་མཆིས།གང་དུ་མཆི།བཅོམ་ལྡན་འདས་ན་བ་གང་ནས་མཆིས།འཆི་བ་གའ་ནས་མཆིས།གང་དུ་མཆི།བཅོམ་ལྡན་འདས་གཟུགས་གང་ནས་མཆིས།ཚོར་བ་དང་།འདུ་ཤེས་དང་འདུ་བྱེད་རྣམས་དང་།
རྣམ་པར་ཤེས་པ་གང་ནས་མཆིས།གང་དུ་མཆི།བཅོམ་ལྡན་འདས་སའི་ཁམས་གང་ནས་མཆིས།རྒྱུའི་ཁམས་དང་།མེའི་ཁམས་དང་།རླུང་གི་ཁམས་དང་།ནམ་མཁའི་ཁམས་དང་།རྣམ་པར་ཤེས་པའི་ཁམས་གང་ནས་མཆིས།།།

གང་དུ་མཆི།བཅོམ་ལྡན་འདས་མིག་གང་ནས་མཆིས།རྣ་བ་དང་།སྣ་དང་།ལྕེ་དང་།ལུས་དང་།ཡིད་གང་ནས་མཆིས།གང་དུ་མཆེ།བཅོམ་ལྡན་འདས་ཀྱིས་བཀའ་སྩལ་པ།སྲིང་མོ་སྐྱེ་བ་གང་ནས་ཀྱང་མི་འོང་།རྒ་བ་གང་ནས་ཀྱང་མི་འོང་།
གང་དུ་ཡང་མི་འགྲོའོ།།སྲིང་མོན་པ་གང་ནས་ཀྱང་མི་འོང་།འཆི་བ་གང་ནས་ཀྱང་མི་འོང་།གང་དུ་ཡང་མི་འགྲོའོ།།སྲིང་མོ་གཟུགས་གང་ནས་ཀྱང་མི་འོང་།ཚོར་བ་དང་།འདུ་ཤེས་དང་།འདུ་བྱེད་རྣམས་དང་།རྣམ་པར་ཤེས་པ་གང་ནས་ཀྱང
མི་འོང་།གང་དུའང་མི་འགྲོའོ།།སྲིང་མོ་སའི་ཁམས་གང་ནས་ཀྱང་མི་འོང་།ཆུའི་ཁམས་དང་།མེའི་ཁམས་དང་།རླུང་གི་ཁམས་དང་།ནམ་མཁའི་ཁམས་དང་།རྣམ་པར་ཤེས་པའི་ཁམས་གང་ནས་ཀྱང་མི་འོང་།གང་དུ་ཡང་མི
འགྲོའོ།།སྲིང་མོ་མིག་གང་ནས་ཀྱང་མི་འོང་།རྣ་བ་དང་།སྣ་དང་།ལྕེ་དང་།ལུས་དང་།ཡིད་གང་ནས་ཀྱང་མི་འོང་།གང་དུ་ཡང་མི་འགྲོའོ།།སྲིང་མོ་འདི་ལྟ་སྟེ།དཔེར་ན་གཙུབ་ཤིང་དང་།གཙུབ་སྟན་ལ་ཡང་བརྟེན་ལ།དེ་བསྐྱེད་པའི
མེའི་རྩོལ་བ་ལ་ཡང་བརྟེན་ན་མེ་འབྱུང་སྟེ།མེ་དེ་ཡང་རྩྭ་དང་ཤིང་དེ་བསྲེགས་ནས་རྒྱུ་མེད་པ་དང་ཤི་བར་འགྱུར་རོ།།སྲིང་མོ་འདི་ཅི་སྙམ་དུ་སེམས།མེ་དེ་གང་ནས་འོང་།གང་དུ་སང་།གསོལ་པ།བཅོམ་ལྡན་འདས་ཞུགས་དེ་ནི་ཚོགས་པའི
དབང་གིས་བྱུང་།ཚོགས་པ་དང་བྲལ་བས་འགགས་ཏེ་འགུམ་མོ།།བཀའ་སྩལ་པ།སྲིང་མོ་དེ་བཞིན་དུ་ཆོས་ཐམས་ཅད་ཀྱང་ཚོགས་པའི་དབང་གིས་འབྱུང་།ཚོགས་པ་དང་བྲལ་བས་འགགས་ཏེ།འདི་ལ་ཆོས་གང་ཡང་གང་ནས་ཀྱང་འོང་བའམ།།།
གང་དུ་ཡང་འགྲོ་བ་མེད་དོ།།སྲིང་མོ་འདི་ལྟ་སྟེ།མིག་དང་གཟུགས་ལ་བརྟེན་ནས།མིག་གི་རྣམ་པར་ཤེས་པ་བྱུང་ཡང་མིག་གི་རྣམ་པར་ཤེས་པ་དེ་ལ་སྐྱེད་པར་བྱེད་པ་ཡང་མེད།འགགས་པར་བྱེད་པ་ཡང་མེད།གང་དུ་ཡང་སོགས་པ་མེད།།

ཕུང་པོ་གང་ལས་ཀྱང་འོང་བའམ།འགྲོ་བ་ཡང་མེད་ལ།གང་གི་རྣམ་པར་ཤེས་པའི་རྐྱེན་གྱིས་ལས་མངོན་པར་འདུས་བྱས་ནས་ཁམས་གསུམ་དུ་འབྲས་བུ་རྣམ་པ་གསུམ་གྱིས་འབྲས་བུ་ཉེ་བར་སྟོན་ཏེ།འབྲས་བུ་དེ་ཡང་སྟོང་།།
པ།འོང་བ་མེད་པ།འགྲོ་བ་མེད་པ།སུས་ཀྱང་མ་བསྐྱེད་པ།སུས་ཀྱང་མ་བཀག་པ་སྟེ།སྲིང་མོ་ཆོས་ཐམས་ཅད་ནི་རང་བཞིན་གྱིས་འགགས་པའོ།།དེ་བཞིན་དུ་རྣ་བ་དང་།སྒྲ་དང་།སྣ་དང་།དྲི་དང་།ལྕེ་དང་།རོ་དང་།ལུས་དང་།རེག་བྱ
དང་།ཡིད་དང་།ཆོས་རྣམས་ལ་རྟེན་ནས་ཡིད་ཀྱི་རྣམ་པར་ཤེས་པ་བྱུང་ཡང་ཡིད་ཀྱི་རྣམ་པར་ཤེས་པ་དེ་ལ་སྐྱེད་པར་བྱེད་པ་ཡང་མེད།འགགས་པར་བྱེད་པ་ཡང་མེད།གང་ཡང་སོགས་པ་ཡང་།ཕུང་པོ་གང་ལས་ཀྱང་འོང་བའམ།འགྲོ་བ་ཡང་།
མེད་ལ།ཡིད་ཀྱི་རྣམ་པར་ཤེས་པའི་རྐྱེན་གྱིས་ལས་མངོན་པར་འདུ་བྱས་ནས་ཁམས་གསུམ་དུ་འབྲས་བུ་རྣམ་པ་གསུམ་གྱིས་འབྲས་བུ་ཉེ་བར་སྟོན་ཏེ།འབྲས་བུ་དེ་ཡང་སྟོང་པ་འོང་བ་མེད་པ་འགྲོ་བ་མེད་པ།སུས་ཀྱང་མ་བསྐྱེད་པ།སུས་ཀྱང་མ་
བཀག་པ་སྟེ།སྲིང་མོ་ཆོས་ཐམས་ཅད་ནི་རང་བཞིན་གྱིས་འགགས་པའོ།།སྲིང་མོ་འདི་ལྟ་སྟེ་དཔེར་ན།ཤིང་དང་།པགས་པ་དང་།དབྱུག་གུ་ལ་ཡང་བརྟེན།དེ་སྐྱེད་པའི་མིའི་རྩོལ་བ་ལ་ཡང་བརྟེན་ནས་རྔའི་སྒྲ་འབྱུང་སྟེ།རྔའི་སྒྲ་དེ་འདས
པ་ཡང་སྟོང་།མ་འོངས་པ་ཡང་སྟོང་།ད་ལྟར་བྱུང་བ་ཡང་སྟོང་སྟེ།སྒྲ་ནི་ཤིང་ལ་ཡང་མི་གནས།པགས་པ་ལ་ཡང་མི་གནས།དབྱུག་གུ་ལ་ཡང་མི་གནས།མེའི་ལག་པ་ལ་ཡང་མི་གནས་མོད་ཀྱི།འོན་ཀྱང་དེའི་རྐྱེན་གྱིས་སྒྲ་འདོགས་ཏེ།
གང་སྒྲ་དེ་འདོགས་པ་དེ་ཡང་སྟོང་པ།འོང་བ་མེད་པ།འགྲོ་བ་མེད་པ།སུས་ཀྱང་མ་བསྐྱེད་པ།ལུས་ཀྱང་མ་བཀག་པ་སྟེ།སྲིང་མོ་ཆོས་ཐམས་ཅད་ནི་རང་བཞིན་གྱིས་འགགས་པའོ།།སྲིང་མོ་དེ་བཞིན་དུ་ཆོས་ཐམས་ཅད་ནི་རྐྱེན་གྱི་ཁོ་ན་ལ

རག་ལས་པ་སྟེ།འདི་ལྟར་མཛག་པ་དང་།གླེང་བ་དང་།ལས་དང་།རྣམ་པར་ཤེས་པར།ཆོས་དེ་དག་ཡོད་ན་འཆེ་འཕོ་དང་།སྐྱེ་བ་འདོགས་ཏེ།གང་འཆི་འཕོ་དང་སྐྱེ་བ་འདོགས་པ་དེ་ཡང་སྟོང་པ།འོང་བ་མེད་པ།འགྲོ་བ་མེད་པ།སུས་ཀྱང་།།
མ་བསྐྱེད་པ།སུས་ཀྱང་མ་བཀག་པ་སྟེ།སྲིང་མོ་ཆོས་ཐམས་ཅད་ནི་རང་བཞིན་གྱིས་འགགས་པའོ།།སྲིང་མོ་དེ་ལྟར་ལུས་རྡོ་སྒྲའི་ཚུལ་རབ་ཏུ་ཤེས་པ་དེས་སྟོང་པ་ཉིད་རབ་ཏུ་ཤེས་སོ།།སུས་སྟོང་པ་ཉིད་རབ་ཏུ་ཤེས་པ་དེས་མྱ་ངན་ལས
འདས་པ་རབ་ཏུ་ཤེས་སོ།།སུས་མྱ་ངན་ལས་འདས་པ་རབ་དུ་ཤེས་པ་དེ།ཐ་སྙད་རྣམ་པ་སྣ་ཚོགས་ཀྱིས་ཐ་སྙད་འདོགས་ཀྱང་དངོས་པོ་གང་ལ་ཡང་མངོན་པར་ཞེན་པ་མེད་དེ།བདག་གི་འདི་དང་།དེ་ནི་བདག་གོ་ཞེའམ།སེམས་ཅན
ནོ་ཞེའམ།སྲོག་གོ་ཞེའམ།གསོ་བའོ་ཞེའམ།སྐྱེས་བུའོ་ཞེའམ།གང་ཟག་གོ་ཞེའམ།ཤེད་ལས་སྐྱེས་སོ་ཞེའམ།ཤེད་བུའོ་ཞེའམ།བྱེད་པ་པོ་ཞེའམ།བྱེད་དུ་འཇུག་པ་པོ་ཞེའམ།ལེན་པ་པོ་ཞེའམ།འདོང་བ་པོ་ཞེས་
དེ་མངོན་པར་ཞེན་པ་མེད་པར་ཆོས་སྟོན།ཆོས་རབ་ཏུ་སྐྱོན།ཡང་དག་པའི་མཐའ་སྟོན།ཡང་དག་པའི་མཐའ་རབ་ཏུ་སྟོན་ཏོ།།སྲིང་མོ་འདི་ལྟ་སྟེ་དཔེར་ན་རི་མོ་མཁན་ནམ།རི་མོ་མཁན་གྱི་སློབ་མ་ཞིག་གིས་རས་བཅོས་མ་ཤིན་ཏུ
ཕྱེ་བདར་བྱས་པའམ།ཤིང་ལེབ་པམྦྷ།རྩིག་ངོས་ཤིན་ཏུ་བྷི་བ་དར་བྱས་པ་ཞིག་ལ་ཚོན་སྣ་ཚོགས་འགྱེད་ཅིང་གཟུགས་ཀྱི་རྣམ་པ་གང་དང་གང་འདོད་པ་འདི་ལྟ་སྟེ།སྐྱེས་པའི་གཟུགས་ཀྱི་རྣམ་པའམ།བུད་མེད་ཀྱི་གཟུགས་
མ་པའམ།གླང་བ་ཆེའི་གཟུགས་ཀྱི་རྣམ་པའམ།རྟའི་གཟུགས་ཀྱི་རྣམ་པའམ།བོར་བུའི་གཟུགས་ཀྱི་རྣམ་པའམ།དེ་དག་ཡན་ལག་དང་།ཉིང་ལག་དང་།དབང་པ་ཐམས་ཅད་མ་ཚང་བ་མེད་པར་ཚོགས་ཆུང་ངུས

མངོན་པར་སྒྲུབ་ཅིང་འཛི་སྟེ།མངོན་པར་གྲུབ་པར་བྱེད་ཀྱང་།དེལ་ཆོས་གང་ཡང་རི་མོ་མཁན་གྱི་ལག་པའམ།སེམས་ལས་གཟུགས་སུ་འཕྲོས་པ་མེད་མོད་མྦྷ།འོན་ཀྱང་ནའི་ཆེན་གྱིས་གཟུགས
ཚོགས་ཏེ།གང་གཟུགས་འཇོགས་པ་དེ་ཡང་སྟོང་པོ།འོང་བ་མེད་པ།འགྲོ་བ་མེད་པ།སྲས་ཀྱང་མ་བསྐྱེད་པ།སྲས་ཀྱང་མ་བཀླག་པ་སྟེ།སྲིང་མོ་ཆོས་ཐམས་ཅད་ནི་རང་བཞིན་གྱིས་འགགས་པའི།སྲིང་མོ་དེ་བཞིན་དུ་བསོད་ནམས་སུསྐྱེ
བར་འགྲོ་བའི་མངོན་པར་འདུ་བྱེད་པ་རྣམས་ཡོད་ན་འདི་ལྟ་སྟེ་ལྷའམ་མིའི་ནང་དུ་བསོད་ནམས་སུ་ཉེ་བར་འགྲོ་བའི་ལུས་མངོན་པར་གྲུབ་ཀྱང་དེ་ལ་གང་འཇིག་རྟེན་འདི་ནས་འཇིག་རྟེན་ཕ་རོལ་ཏུ་འཕོ་བ་ནི་རྡུལ་ཙམ་ཡང་མེད་མོད་ཀྱི་འོན་ཀྱང་མངོན་པར་འདུ་བྱེད
པའི་རྐྱེན་གྱིས་སྐྱེ་བ་སྣ་ཚོགས་མེད་དེ།སྐྱེ་མཆེད་ཡོད་པའི་ལུས་སུ་རྣམ་པར་རིག་གོ།།དེ་བཞིན་དུ་བསོད་ནམས་མ་ཡིན་པར་ཉེ་བར་འགྲོ་བའི་འདུ་བྱེད་རྣམས་ཡོད་ན་འདིལ་སྟེ།སེམས་ཅན་དམྱལ་བའམ།དུད་འགྲོའི་སྐྱེ་གནས་སམ།
གཤིན་རྗེའི་འཇིག་རྟེན་ནམ།ལྷ་མ་ཡིན་རྣམས་སུ་བསོད་ནམས་མ་ཡིན་པའི་ལུས་མངོན་པར་འགྲུབ་ཀྱང་དེ་ལ་གང་འཇིག་རྟེན་འདི་ནས་འཇིག་རྟེན་ཕ་རོལ་ཏུ་འཕོ་བནྡྷ་དུ་ལ་ཙམ་ཡང་མེད་མོད་ཀྱི།འོན་ཀྱང་མངོན་པར་འདུ་བྱེད་པའི་རྐྱེན་གྱིས་སྐྱེ་བ
སྣ་ཚོགས་ཡོད་དེ།སྐྱེ་མཆེད་མེད་པས་ཁྲུས་སུ་རྣམ་པར་རིག་གོ།།སྲིང་མོ་འདི་ལྟ་སྟེ་དཔེར་ན་ཀླུ་རྣམས་ཀྱི་ཀླུའི་མཐུས་སྦྱིན་གྱི་ཚོགས་རྒྱ་ཆེན་པོ་འབྱུང་སྟེ།སྤྲིན་གྱི་དྲ་བ་དེ་དག་གིས་ས་ཁེབས་པར་བྱས་ནས་ཆར་ཆེན་པོརྒྱ་ཆེར་འབེབས་ཏེ།
ཆེར་ཆེན་པོ་རྒྱ་ཆེར་ཕབ་ནས་ཀྱང་སྐང་དང་གཟོངས་ངོམས་པར་བྱེད་དེ།སྒང་དང་གཤོའམ་ངོམས་པར་བྱས་ནས།སླར་འགྲོ་ཡང་དེ་དག་ཀླུའི་ལུས་ལམ་སེམས་ལས་བྱུང་བ་ཡང་མེད་མོད་ཀྱི།ཀླུ་རྣམས་ཀྱིས་ཀླུའི་མཐུ་ཉིད་ཀྱིས་སྤྲིན་གྱི་ཚོགས་བྱ

ཆེན་པོ་འབྱུང་ངོ་།།སྲིང་མོ་དེ་བཞིན་དུ་བསོད་ནམས་སུ་ཉེ་བར་འགྲོ་བའི་མངོན་པར་འདུ་བྱེད་པ་ཡོད་ན་འདི་ལྟ་སྟེ།ལྷའམ་མོའི་ནང་དུ་བསོད་ནམས་སུ་སྐྱེ་བར་འགྲོ་བའི་ལུས་རྣམས་མངོན་པར་འགྲུབ་བོ།།དེ་བཞིན་དུ་བསོད་ནམས་མ་ཡིན་པར་ཉེ་བར་འགྲོ་བའི
མངོན་པར་འདུ་བྱེད་པ་རྣམས་ཡོད་ན་འདི་ལྟ་སྟེ་སེམས་ཅན་དམྱལ་བའམ།དུད་འགྲོའི་སྐྱེ་གནས་སམ།གཤིན་རྗེའི་འཇིག་རྟེན་ནམ།ལྷ་མ་ཡིན་རྣམས་སུ་བསོད་ནམས་མ་ཡིན་པར་ཉེ་བར་འགྲོ་བའི་ལུས་མངོན་པར་འགྲུབ་ཀྱང་དེ་ལ་མངོན་པར་འདུ
བྱ་བ་ཡང་སྟོང་པ།མངོན་པར་འདུ་བྱེད་པ་པོ་ཡང་སྡོང་པ།མངོན་པར་འདུ་བྱེད་པའི་འབྲས་བུ་ཡང་སྟོང་པའོ།།སྲིང་མོ་མི་གཡོ་བར་ཉེ་བར་འགྲོ་བའི་མངོན་པར་འདུ་བྱེད་པ་རྣམས་ཡོད་ན་གཟུགས་མེད་པ་རྣམས་སུ་རྣམ་པར་ཤེས་པ་མཚམས་སྦྱོར་ཏེ།
གང་གིས་རྣམ་པར་ཤེས་པ་དེ་གཟུགས་མེད་པ་རྣམས་སུ་མཚམས་སྦྱོར་བ་དེ་ཡང་སྟོང་པ།གང་རྣམ་པར་ཤེས་པ་དེ་གཟུགས་མེད་པ་རྣམས་སུ་མཚམས་སྦྱོར་བ་དེ་ཡང་སྟོང་པའོ།།དེ་ཅིའི་ཕྱིར་ཞེ་ན།སྲིང་མོ་ཆོས་ཐམས་ཅད་ནི་ངོ་བོ་ཉིད་ཀྱིས་སྟོང་པའི
ཕྱིར་ཏེ།འོན་ཀྱང་ཆོས་རྣམས་འདོགས་སོ།།མཁས་པ་རྣམས་ནི་དེ་ལ་མངོན་པར་མི་ཞེན་ཏེ།མངོན་པར་ཞེན་པ་མེད་པས་མི་རྩོད་དོ།།རྩོད་པ་མེད་པ་ནི་དགེ་སྦྱོང་གི་ཆོས་ཀྱི་མཆོག་གོ།།གསོལ་པ།འདི་ལྟར་བཅོམ་ལྡན་འདས་ཀྱིས
ཆོས་ཟབ་མོ་བཀའ་སྩལ་པས་བཅོམ་ལྡན་འདས་བདག་ཀྱང་ཆོས་འདི་དག་ལ་ཤེས་རབ་ཀྱི་མིག་འཇུག་སྟེ་སྦར་ཞིང་ཡིད་གཉིས་མ་མཆིས།ཐེ་ཚོམ་མ་མཆིས་སོ།།བཅོམ་ལྡན་འདས་བདག་སྔོན་ནི་ཆོས་འདི་དག་མ་ཟོས་པས་ཐེ་ཚོམ་མཆིས་སོ།།
ད་ནི་བདག་རྒས།བདག་འཁོགས།བདག་སྡུག་བསྔལ།བདག་དབུལ།བདག་མགོན་མ་མཆིས་ཏེ།བདག་མི་འཚོ་ཞིང་འགུམ་མི་མངའོ།།བཅོམ་ལྡན་འདས་བདག་གིས་ཆོས་འདི་ཐོས་པས་འདི་ན་རྒས་པའམ།དབུལ་བའམ།

བདེ་བའམ།ནད་མ་མཆིས་པའམ།ན་བའམ།ཕྱུག་པའམ།དབུལ་བ་གང་ཡང་མ་མཆིས་སོ།།ཞེས་བདག་ཏུ་འདུ་ཤེས་པ་དང་བྲལ་བར་གྱུར་ཏོ།།དེ་ནས་བཅོམ་ལྡན་འདས་ལ་ཚེ་དང་ལྡན་པ་ཀུན་དགའ་བོས་འདི་སྐད་ཅེས།
གསོལ་ཏོ།།བཅོམ་ལྡན་འདས་གང་གི་སླད་དུ་བཅོམ་ལྡན་འདས་ཀྱིས་ཆོས་ཀྱི་རྣམ་གྲངས་ཟབ་མོ་འདི་ལྟ་བུ་བཀའ་སྩལ་ལ།དེས་ཀྱང་འདི་ལྟར་རབ་ཏུ་བཙལ་བས་བུད་མེད་འདི་ནི་བསོད་ནམས་དང་ལྡན་པ་མཁས་པ།ཤེས་རབ་ཅན་གྱི་རང་བཞིན་ཅན
ལགས་པ་སྙམ་བདག་བགྱིད་དོ།།བཅོམ་ལྡན་འདས་ཀྱིས་བཀའ་སྩལ་པ།ཀུན་དགའ་བོ་དེང་བཞིན་ནོ།།ཀུན་དགའ་བོ་ཇི་སྐད་སྨྲས་པ་དེ་དེ་བཞིན་ཏེ།བུད་མེད་འདི་ནི་བསོད་ནམས་དང་ལྡན་པ་མཁས་པ།ཤེས་རབ་ཀྱི་རང་བཞིན་ཅན་ནོ།།ཀུན
དགའ་བོ་བུད་མེད་འདི་ཚེ་རབས་ལྔ་བརྒྱའི་བར་དུ་ངའི་མར་གྱུར་ཏེ།ཀུན་དགའ་བོ་ངས་ཚེ་རབས་དེ་དང་དེ་དག་ཏུ་ཡང་བུད་མེད་འདི་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་དགེ་བའི་རྩ་བ་བསྐྱེད་དོ།།ཀུན་དགའ་བོ་ང་བུད་མེད་འདི་ལ་ཤིན་ཏུ་འཕངས
པར་བྱ་བ་དང་།དང་བ་དང་གུས་པར་གྱུར་ཏོ།།འདི་ཡང་བདག་གི་བུ་སྤྱད་པ་གང་ལ་སྤྱོད་པའི་སྤྱད་པ་དེ་ལ་བདག་གིས་ཀྱང་སྨད་དེ།ཐེག་པ་བདེ་བའི་བླ་ན་མེད་པ་ཡང་དག་པར་རྫོགས་པའི་བྱང་ཆུབ་མངོན་པར་རྫོགས་པར་འཚང་རྒྱ་བར་བྱའོ་སྙམ་མོ།།
གསོལ་པ།བཅོམ་ལྡན་འདས་འདི་ཅིའི་སླད་དུ་འདི་ལྟར་དབུལ་བར་གྱུར།བཅོམ་ལྡན་འདས་ཀྱིས་བཀའ་སྩལ་པ།ཀུན་དགའ་བོ་བྱང་ཆུབ་སེམས་དཔའི་སྤྱད་པ་སྤྱོད་པ་ན་གང་གི་བཅོམ་ལྡན་འདས་དེ་བཞིན་གཤེགས་པས་དགྲ་བཅོམ་པ་ཡ
དག་པར་རྫོགས་པའི་སངས་རྒྱས་འཁོར་བ་འཇིག་གི་བསྟན་པ་ལ་ང་རབ་ཏུ་བྱུང་བར་གྱུར་པ་དེའི་ཚེ་ཀུན་དགའ་བོ་བུད་མེད་འདི་ངའི་མར་གྱུར་ཏེ།དེས་འདོད་པསང་མ་བཏང་ནས་དེའི་ཕྱིར་ང་ཟ་མ་གཅིག་ཟན་བཅད་པ་དང་།དེའི་འོག་ཏུ་འདིས་འདོད་པས།

ང་བཏང་བར་གྱུར་ཏེ།ཀུན་དགའ་བོ་འདི་ལས་དེའི་རྣམ་པར་སྨིན་པས་དེ་ལྟར་དབུལ་བར་གྱུར་ཏོ།།ཀུན་དགའ་བོ་འདི་ནི་འདིའི་དབུལ་བའི་ཐ་མ་ཡིན་ཏེ།ཀུན་དགའ་བོ་བུད་མེད་འདི་ནི་འདི་ནས་ཤི་འཕོས་ནས་བཅོམ་ལྡན་འདས་ཡང་དག་པར།
རྫོགས་པའི་སངས་རྒྱས་འོད་དཔག་མེད་ཀྱི་སངས་རྒྱས་ཀྱི་ཞིང་འཇིག་རྟེན་གྱི་ཁམས་བདེ་བ་ཅན་དུ་བུད་མེད་ཀྱི་དབང་པོ་ལ་འདོད་ཆགས་དང་བྲལ་ནས་སྐྱེས་པའི་དབང་པོ་ཐོབ་པར་གྱུར་ཏེ།དེར་སྐྱེས་ནས་སངས་རྒྱས་བཅོམ་ལྡན་འདས
གྲངས་མེད་དཔག་ཏུ་མེད་ཅིང་བསམ་གྱིས་མི་ཁྱབ་པ་ལ་མཆོད་པ་བྱེད་པར་འགྱུར།སེམས་ཅན་གྲངས་མེད་དཔག་ཏུ་མེད་ཅིང